Virallinen lehti nro C 398 , 21/12/1998 s. 0054



A4-0431/98 Päätöslauselma Liettuan hakemuksesta Euroopan unionin jäseneksi Wienissä 11. ja 12. joulukuuta 1998 pidettävää Eurooppa-neuvostoa varten Euroopan parlamentti, joka - ottaa huomioon Liettuan 8. joulukuuta 1995 esittämän hakemuksen Euroopan unionin jäseneksi, - ottaa huomioon komission lausunnon tästä hakemuksesta (KOM(97)2007 - C4-0379/97), - ottaa huomioon 4. joulukuuta 1997 antamansa päätöslauselman komission Agenda 2000 -tiedonannosta: Kohti vahvempaa ja laajempaa unionia (KOM(97)2000 - C4-0371/97) ((EYVL C 388, 22.12.1997, s. 17.)) ja 11. maaliskuuta 1998 antamansa lausunnon ehdotuksesta neuvoston asetukseksi (EY/Euratom) avusta Euroopan unionin jäsenyyttä hakeneille Keski- ja Itä-Euroopan maille osana liittymistä valmistelevaa strategiaa (KOM(97)0634 - C4-0010/98 - 97/0351(CNS)) ((EYVL C 104, 6.4.1998, s. 110.)) ja 11. maaliskuuta 1998 antamansa päätöslauselman ehdotuksista neuvoston päätöksiksi liittymistä valmistelevan kumppanuuden periaatteista, ensisijaisista alueista, välivaiheen tavoitteista ja edellytyksistä (KOM(98)0053 - C4-0130/98) ((EYVL C 104, 6.4.1998, s. 113.)), - ottaa huomioon 12. ja 13. joulukuuta 1997 Luxemburgissa ja 15. ja 16. kesäkuuta 1998 Cardiffissa kokoontuneen Eurooppa-neuvoston tekemät päätökset, - ottaa huomioon komission 4. marraskuuta 1998 esittämät kertomukset, - ottaa huomioon ulko- ja turvallisuusasiain sekä puolustuspolitiikan valiokunnan mietinnön (A4-0431/98), A. ottaa huomioon, että Liettua on selvästi edistynyt yhteisön säännöstön täytäntöönpanossa kaikilla tärkeillä aloilla sekä vuonna 1993 Kööpenhaminassa määriteltyjen kriteerien täyttämisessä, B. ottaa huomioon, että Liettua on myös hyvin lyhyessä ajassa osoittanut pystyvänsä täyttämään edellä mainitussa Liettuan jäsenyyshakemusta koskevassa komission lausunnossa vahvistetut standardit, C. katsoo, että komission on tehostettava pyrkimyksiään sen varmistamiseksi, että kaikki jäsenyyttä hakeneet maat osallistuvat yhtäläisillä ehdoilla liittymisprosessiin, vaikka tämä ei merkitsekään sitä, että kaikki voivat liittyä EU:n jäseniksi samaan aikaan, D. katsoo, että Liettuan pitkän aikavälin energiastrategiassa tarvitaan edelleen huomattavaa edistymistä, E. toistaa, että kuolemanrangaistuksen poistaminen on liittymisen ennakkoehto; 1. Tähdentää, että liittymiskehityksen tulee koskea kaikkia maita, joiden kanssa Euroopan unioni on tehnyt Eurooppa-sopimuksen, ja korostaa jälleen kerran olevansa täysin vakuuttunut, ettei pidä muodostaa suljettuja hakijamaaryhmiä, sekä painottaa, että intensiiviseen neuvotteluvaiheeseen olisi voitava siirtyä kitkattomasti millä hetkellä hyvänsä; 2. Katsoo, että hakijamaiden asteittainen yhdentyminen Euroopan unioniin vaikuttaa merkittävällä tavalla Euroopan turvallisuuteen; 3. Katsoo, että liittymisprosessin jatkuvan etenemisen varmistaminen jäsenyyttä hakeneissa maissa vaatii ehdottomasti sen arviointia, miten kukin hakijamaa on jo tähän mennessä edistynyt ja edistymisen täyttä huomioonottamista määriteltäessä aikaa, jolloin konkreettiset neuvottelut voidaan aloittaa; 4. Pitää myönteisenä komission dynaamista lähestymistapaa, jota se on käyttänyt arvioidessaan jäsenyyttä hakeneiden maiden edistymistä, koska se varmistaa laajentumisprosessin säilymisen mahdollisimman joustavana; 5. Toteaa jälleen kerran, että jokaisella hakijamaalla on oikeus tulla arvioiduksi samojen peruskriteereiden mukaan ja omien saavutustensa perusteella; 6. Pitää myönteisenä sitä, että komissio katsoo Liettuan saavuttaneen huomattavaa edistymistä siirtymisessä markkinatalouteen ja parantaneen huomattavasti kykyään sietää kilpailupaineita, mutta toteaa, että Liettuan on jatkettava oikeuslaitoksen uudistamista ja edelleen vahvistettava yhteisön säännöstön täytäntöönpano- ja valvontakykyään; 7. Pyytää tämän vuoksi Liettuan jäsenyysprosessin nopeuttamista, jotta intensiiviset neuvottelut Liettuan kanssa voidaan aloittaa lyhyen ajan sisällä; 8. Kehottaa puhemiestään välittämään tämän päätöslauselman komissiolle, neuvostolle, Eurooppa-neuvostolle, jäsenvaltioiden parlamenteille sekä Liettuan hallitukselle ja parlamentille.